Доласком Симеона на власт, дуготрајан мир, кога је његов отац Борис склопио са византијским царем Михаилом, ближио се крају. Сукоб је избио када је византијски цар Лав VI Мудри, наводно под притиском своје љубавнице Зоје и њеног оца Стилијаноса Зауцеса, пренео државну царину из Цариграда у Солун. Тиме је угрозио трговачке интересе Бугарске јер је царина била виша. Трговци су тражили заштиту од Симеона који је упутио протест Лаву VI. Међутим, византијски цар игнорисао је Симеонове протесте. То је био повод за избијање византијско-бугарског рата.